Αστική ευθύνη του δημοσίου υπό το πρίσμα της νομολογίας του ΔΕΚ
Creators: name: Τόπη, Παρασκευή Κυριάκου
Publisher: name: Aristotle University of Thessaloniki
Year: 2010
Subjects: Αστική ευθύνη του δημοσίου
State liability

description: Αυτή η εργασία παρουσιάζει την αστική ευθύνη των κρατών-μελών για παραβιάσεις του κοινοτικού δικαίου, μια αρχή που θεμελιώθηκε από το Δικαστήριο των Ευρωπαϊκών Κοινοτήτων στην υπόθεση Francovich εξαιτίας της έλλειψης αποτελεσματικών διατάξεων. Όπως, άλλωστε, το Δικαστήριο έχει υποστηρίξει, η αστική ευθύνη των κρατών-μελών «είναι σύμφυτη με το σύστημα της Συνθήκης» και ως αποτέλεσμα το κράτος είναι υποχρεωμένο να επανορθώσει κάθε ζημία που προκάλεσε στους ιδιώτες από την παραβίαση του κοινοτικού δικαίου βοηθώντας με τον τρόπο αυτό στην πλήρη αποτελεσματικότητά του. Όσον αφορά στις προϋποθέσεις που πρέπει να πληρούνται ώστε ένα κράτος-μέλος να επανορθώσει τις ζημίες που προκάλεσε στους ιδιώτες από την παραβίαση του Κοινοτικού δικαίου για την οποία το κράτος είναι υπεύθυνο, το Δικαστήριο κατέληξε στις εξής τρεις: 1. παραβίαση κανόνα δικαίου που παρέχει δικαιώματα στους ιδιώτες, 2. κατάφωρη παραβίαση από το κράτος και 3. άμεση αιτιώδης συνάφεια μεταξύ της παραβίασης και της ζημίας του ιδιώτη. Επιπρόσθετα, όπως το ΔΕΚ έχει επισημάνει, τα εθνικά δικαστήρια, σε περίπτωση έλλειψης Κοινοτικής νομοθεσίας όσον αφορά στο συγκεκριμένο θέμα, είναι υπεύθυνα να υποδείξουν τα αρμόδια δικαστήρια και να θεσπίσουν τους διαδικαστικούς κανόνες που θα συντελέσουν στην πλήρη προστασία των δικαιωμάτων των ιδιωτών που προέρχονται από το Κοινοτικό δίκαιο. Ωστόσο, αυτοί οι κανόνες δεν μπορεί να είναι λιγότερο ευνοϊκοί από εκείνους που αφορούν παρόμοιες απαιτήσεις στηριζόμενες στο εθνικό δίκαιο (αρχή της ισοδυναμίας) ούτε μπορούν να είναι τέτοιοι ώστε να καθιστούν πρακτικώς αδύνατη ή εξαιρετικά δυσχερή την αποζημίωση (αρχή της αποτελεσματικότητας). Ωστόσο, είναι γεγονός πως πολλά προβλήματα έχουν ανακύψει κατά την εφαρμογή της αρχής της εξωσυμβατικής ευθύνης από τα εθνικά δικαστήρια με βασικότερο αυτό της ανομοιόμορφης προστασίας των ιδιωτών λόγω της ποικιλομορφίας των εθνικών δικαίων περί εξωσυμβατικής ευθύνης του Δημοσίου και της προθυμίας τους να συνεργαστούν με τις επιταγές του κοινοτικού δικαίου. Εντούτοις, πρόκειται για μια παραγωγική διαδικασία που χαρακτηρίζεται από τη συνεχή αλληλεπίδραση των δύο εννόμων τάξεων και που φαίνεται να έχει ασκήσει θετική επιρροή στα εθνικά δικαιικά συστήματα δίνοντας ιδιαίτερη έμφαση στην προστασία των δικαιωμάτων των ιδιωτών.
description: This paper presents the member-state liability for breaches of EC law, a principile which was established by the European Court of Justice in Francovich case due to lack of efficient remedy rules. As the Court has held, the member-state liability is “ inherent in the system of the Treaty” and as a result the State is obliged to make good any loss or damage caused to individuals by breach of Community law helping with this way to ensure the full effectiveness of Community law. As to the conditions to be satisfied for a member state to be required to make reparation for loss and damage to individuals by breach of Community law for which the state is responsible, the Court has held that these are threefold: 1. the infringed rule of law intended to confer rights on individuals 2. a sufficiently serious breach by the state and, 3. a direct casual link between that breach and the loss or damage sustained by the injured parties. In addition, as the ECJ has noted, it is for the national courts, in the absence of Community legislation on the matter, to designate the competent courts and lay dawn the procedural rules for legal proceedings intended fully to safeguard the rights which individuals derive from Community law. Although, such rules must not be less favourable than those governing similar domestic actions (the principle of equivalence) and do not render virtually impossible or excessively difficult the exercise of rights conferred by Community law (the principle of effectiveness). However, many problems have arisen from the implementation of the Francovich doctrine in the national courts as far as the effectiveness of the state liability is concerned due to the variable response of the national courts subject to the legal system of each member state and their willingness to cooperate with the orders of the European law. Nevertheless, it is a productive procedure that is characterized by a constant interaction between the EC and the members-states and it seems to have influenced positive the national legal systems by laying more stress on the protection of individual’s rights.